### 13.    Beslutning om endelig godkendelse af tillæg 2 til Spildevandsplan 2017-2027

**Åbent**

Sagsnr.: 326-2020-15488       J.nr.: 06.00.05           Dokumentnr.:
326-2021-56382

**Sagstype**

Beslutning.

**Resume og sagens baggrund**

D. 3. december 2020 godkendte Teknik- og Miljøudvalget
udkastet til tillæg 2 til spildevandsplanen, som derefter blev sendt i høring.
Dette skete i perioden 3. december 2020 – 3. februar 2021 via annoncering på
kommunens hjemmeside samt ved direkte besked i E-boks til de ejendomme, der er
direkte omfattet af ændringerne.

Teknik- og Miljøudvalget godkendelse var betinget af, at
planen skal revideres med særligt fokus på anlægsdelen i 2021 og ikke i 2022
som indstillet.

Tillægget skal nu ifølge delegationsplanen endeligt
godkendes af Teknik- og Miljøudvalget.

**Indstillinger**

Chefen for Plan, Byg og Miljø indstiller, at tillæg 2 til
Spildevandsplan 2017-27 vedtages.

**Behandling**

Teknik- og Miljøudvalget.

**Sagsfremstilling**

I forhold til udkastet der blev sendt i høring, er der i det
endelige tillæg foretaget følgende ændringer:

Kalundborg Kommune har modtaget én bemærkning til det
fremlagte forslag til spildevandsplantillægget. Ejer af [adresse] har
oplyst, at de har oprettet et privat spildevandsanlæg – og derfor ikke finder
det relevant at blive optaget i kloakopland.

På baggrund af dette, er det i samråd med Kalundborg
Forsyning besluttet, at udtage [adresse] 13 samt [adresse] og 15 af det
planlagte kloakopland. De vil i stedet fortsat være omfattet af planen for spildevandsrensning
i det åbne land. Ejerne af [adresse] og 15 får skriftligt besked om dette.

Mht. Slibestenen 8, 4281 Gørlev, så er denne adresse
allerede separatkloakeret, hvor både spildevand og regnvand er tilsluttet
Kalundborg Forsynings ledninger. Er en del af kloakopland ”G” (tidligere Gørlev
kommunes spildevandsplan). Der foretages derfor ingen ændringer.

Ærtevangen 8, 4400 Kalundborg, er allerede
spildevandskloakeret og optages derfor i kloakopland ”Kærby 2011”. Regnvand
håndteres på egen grund.

Beliggende på matr. nr. 36a, Kærby By, Jacobine Jeppesen.

Ærtevangen 9, 4400 Kalundborg, tidligere børnehaven
”Gården”, medtages i denne omgang alligevel ikke i spildevandsplanen, da
ejendommens fremtid er usikker, da den er til salg. Tages ejendommen i brug eller
sælges den, skal den optages i samme kloakopland som [adresse] og kræves
tilsluttet spildevandskloakken.

De øvrige tiltag, som er nævnt herunder, fastholdes:

1.    [adresse]
område i byzone ved [adresse]Kærvej i Kalundborg, som først er planlagt spildevandskloakeret
i 2027, fremskyndes til 2021, da der er tale om uhygiejniske forhold.

2.    Ny
daginstitution i Svebølle - området ændres fra overfladevandskloakeret til
spildevandskloakeret.

3.    Optagelse af
Banegrøften ved [adresse] som et spildevandsteknisk anlæg.

Derudover er der foretaget en opdatering af
klagevejledningen mht. korrekt link til klageportalen. Der er desuden vedlagt
en liste i form af bilag 1, over de matrikler som dette tillæg omfatter.

Administrationen samarbejder med Kalundborg Forsyning om den
kommende revision af spildevandsplanen. Det er aftalt at Kalundborg Forsyning
kommer med en opdatering af statuslaget inden sommerferien og et forslag til
strukturplan og eventuelt en renoveringsplan, så et forslag til revision af
spildevandsplanen ideelt set kan være klar i november 2021.

**Økonomiske konsekvenser**

Der er ingen økonomiske konsekvenser.

**Bilag**

|  |  |
| --- | --- |
| Tillæg 2\_endeligt\_TMU | 326-2021-77025 |